./data/phi0474/phi005/phi0474.phi005.perseus-lat2.xml
M. Tullius Cicero
sin illud dicis, te Heraclii voluntate ab lege recessisse, ipse te impedies, ipse tua defensione implicabere; quare enim primum ille adesse noluit, cum ex eo numero iudices haberet quos  postularat? deinde tu cur post illius fugam iudices alios sortitus es, si eos qui erant antea dati utriusque dederas voluntate? deinde ceteras dicas omnis illo foro M  Postumius quaestor sortitus est: hanc solam tu illo conventu reperiere sortitus